Tiɣermiwin n tira, ilaq ad d-kkent i temsalt-a seg ubrid i wehhan acku tiwsatin-a, ur zmirent ara ad bnunt iman-nsent ḥala ɣef leqwaleb i yesbed utaram imi yal tawsit, mi tezger seg tmetti ɣer tayeḍ, seg tsekla ɣer tayeḍ, yettaɣ deg-s ciṭ (tikwal aṭṭas) wayen yellan deg tsekla i tt-id-iqublen. Dɣa win ara ikeblan ungal deg kra n yilugan kan yerna iɛzel-it ɣef tmetti i t-id-yefkan, ad yemdarkal deg waṭas n wuguren imi ur yessawaḍ ara ad d-yessemḥalleq i wazal nuḍris s lekmal-is. Daymi tiẓri yezdin tussna n tmetti akked tedyizt11.